Mientres a suya historia, que prencipia en o sieglo IV, l'Imperio bizantín se trobó sozmeso a quantas variacions territorials, en Europa, en Asia y mesmo en Africa, por toda a cuenca d'a mar Mediterrania. Asinas, luitó contra as invasions de pueblos chermanicos y de pueblos eslavos en Europa, contra os vandalos en Africa y contra persans y otomans en Asia, rematando por esboldregar-se en 1453 dabant de l'Imperio Otomán. Bi habió periodos d'expansión mientres os qualos grans líders melitars (como Bilisario) conquirioron muitos territorios en Africa, en Asia, en Europa Occidental u en os Balcans, y tamién bi habió periodos en os qualos l'Imperio quasi plegó a desaparecer, como por eixemplo en 1204, quan os Cruzaus espulloron Constantinoble y proclamoron l'Imperio latín.